|  |
| --- |
| ***Myrciaria dubia*** |
| Myrciaria dubia*Myrciaria dubia* |
|
| **Status** |
| **Status i verda:** LC Livskraftig |
|
| **Systematikk** |
| **Rike:** | Planteriket Plantae |
| **Underrekkje:** | Frøplantar Spermatophytes |
| **Orden:** | Myrteordenen Myrtales |
| **Familie:** | Myrtefamilien Myrtaceae |
| **Underfamilie:** | Myrtoideae |
| **Stamme:** | Myrteae |
| **Slekt:** | *Myrciaria* |
| **Art:** | ***M. dubia*** |
|
| **Vitskapleg namn** |
| ***Myrciaria dubia***McVaugh |

Tørka camu camu-frø.
***Myrciaria dubia*** er eit buskaktig tre i myrtefamilien som veks langs elvekantar i regnskogen i Amazonas i Peru og Brasil.
Planten er lokalt kjend under namn **camu camu**, **camucamu**, **cacari** og **camocamo**.
Det har ei frukt som kan etast og som inneheld mykje C-vitamin.
*Myrciaria dubia* er nært i slekt med jabuticaba (*Myrciaria cauliflora*) og guavaberry eller rumberry (*Myrciaria floribunda*). 

Treet blir typisk 3-5 meter høgt. Det er eviggrønt med motsette, fjøraktige blad. Blada kan vera 3–20 cm lange og 1-2 cm breie. Det har små kvite blomar med voksaktige kronblad og søtleg lukt. Det har ei raud-lilla kirsebæraktig frukt.

Utbreiing
---------

Treet veks i dag i Colombia, Ecuador, Peru, Bolivia og Brasil. Utbreiingsområdet strekkjer seg frå sentrale Pará i Brasil, langs midtre og øvre delar av Amazonaselva til austlege Peru. I nord veks det i Casiquiare og øvre og midtre Orinoco. I Brasil vekst treet i Rondônia langs elvene Maçangana og Urupa og i Amazonas, i Manaus og Manacapuru og langs Yavarí, Madeira og Rio Negro.

Bruk
----

Camu camu har tradisjonelt vore brukt som åte ved fiske, medan treet har blitt brukt som ved. I nyare tid har ein teke i bruk frukta som næringsmiddel i større stil. 
Eit raudleg pigment i det lêraktige skalet gjev jusen frå frukta ein rosa farge. I nyare tid har ein brukt camu camu til å smaksetja iskrem, drikkar og søtsaker. Frukta er også blitt seld i pulver- eller kapselform som helsekost. Camu camu er mellom anna populært i Japan.

Overhausting av bær frå vill camu camu truger treet. Ein har gjort forsøk på å dyrka det kommersielt rundt Amazonaselva for å få ei anna kjelde til camu camu-bær.

Næringsinnhald
--------------

C-vitamininnhaldet er rundt 2–3 % av vekta til fersk frukt. Dette er blant dei høgaste ein kjenner til blant frukt, berre australske *Terminalia ferdinandiana* har meir. 

Frukta inneheld fleire flavonoid, som antocyanin, flavonol, flavanols, katekin , delfinidin 3-glukosid, cyanidin 3-glukosid, ellaginsyre og rutin.

Næringsinnhald per 100 g fersk frukt:

* Protein 0,4 g
* Karbohydratar 5,9 g
* Stive 0,44 g
* Sukker 1,28 g
* Fiber 1,1 g
* Feitt 0,2 g
* Kalsium 15,7 mg
* Kopar 0,2
* Jern 0,53
* Magnesium 12,4 mg
* Manga 2,1
* Kalium 83,9
* Natrium 11,1 mg
* Sink 0,2
* C-vitamin: 1882–2280 mg avhengig av kor mogen frukta er.

Kjelder
-------

1. 1 2 3  Conservation issues, rainforestconservation.org
2. ↑  Peruvian Camu Camu fruit conquers Japan Arkivert 2013-09-27 ved Wayback Machine. Percy Takayama, Living in Peru - Business, 12 February 2007. Accessed July 2012.
3. ↑  Antioxidant compounds and antioxidant capacity of Peruvian camu camu (Myrciaria dubia (H.B.K.) McVaugh) fruit at different maturity stages. Rosana Chirinos, Jorge Galarza, Indira Betalleluz-Pallardel, Romina Pedreschi and David Campos, Food Chemistry, Volume 120, Issue 4, 15 June 2010, Pages 1019-1024,  doi:10.1016/j.foodchem.2009.11.041
4. ↑  Mst. Sorifa Aktera; Sejong Ohb; Jong-Bang Euna; Maruf Ahmed (Aug 2011). «Nutritional compositions and health promoting phytochemicals of camu-camu (*Myrciaria dubia*) fruit: A review». *Food Research International* **44** (7): 1728–32. doi:10.1016/j.foodres.2011.03.045.

* Penn, J.W. Jr. 2006. The cultivation of camu camu (*Myrciaria dubia*): A tree planting programme in the Peruvian Amazon. Forests, Trees and Livelihoods. Vol. 16 (1), pp. 85–101.

* *Denne artikkelen bygger på «Myrciaria dubia» frå Wikipedia på engelsk, den 9. august 2017.*

Bakgrunnsstoff
--------------

* Conservation issues
* Tropical Plant Database
* *Myrciaria dubia* List of Chemicals (Dr. Duke's Database) Arkivert 2009-04-11 ved Wayback Machine.